निदेशक ने बीज उत्पादन बढ़ाने की संभावना परखी
बांसवाड़ा। कृषिअनुसंधान केंद्र बोरवट बांसवाड़ा पर उदयपुर कृषि अनुसंधान निदेशालय से आए निदेशक अनुसंधान डॉ.एस एस बुरड़क ने जनजाति उप योजना ग्राम परियोजना के तहत चने की उन्नत बीज की किस्मों का अवलोकन किया। साथ ही उन्होंने इस अवसर पर संभागीय निदेशक अनुसंधान डॉ. प्रमोद रोकड़िया और डाॅ. डी पी सैनी से चना बीज उत्पादन के लिए कृषि फार्म पर किए जा रहे अनुसंधान कार्यों की प्रगति संबंधी जानकारी ली।
इस अवसर पर डॉ.रोकड़िया और डॉ.सैनी ने बताया कि बांसवाड़ा जिले के 42 सेक्टर में और डूंगरपुर जिले के 10 सेक्टर में चने के उन्नत बीजों के उत्पादन के लिए खास तौर पर कार्य किया जा रहा है। साथ ही इसके लिए किसानों को भी समय-समय पर जानकारी देकर बीज उत्पादन के प्रयास किए जा रहे हैं। बाद में उन्होंने घाटोल उपखंड क्षेत्र के ठीकरिया चंद्रावत में किसानों के खेत पर प्रताप मक्का की हाईब्रीड फसल और संकर बीज उत्पादन प्रदर्शन को देखा।
hin_Deva hin_Deva hin_Deva